Θανάσης Ζελίδης

Καριέρα
Ο Ζελίδης ξεκίνησε την καριέρα του από τον Πανσερραϊκό το 1973, σε ηλικία δεκαεννέα ετών. Αφού έπαιξε σε 29 παιχνίδια και σκόραρε τέσσερα γκολ,Greece 1973/74 - RSSSF κλήθηκε στην εθνική νέων της Ελλάδας, με την οποία έφθασε ως την ημιτελική φάση του ευρωπαϊκού πρωταθλήματος νέων του 1974.Εφημερίδα Μακεδονία, 1/6/1974, Σελίδα: 4

Συνέχισε να αγωνίζεται στην πρώτη εθνική κατηγορία για τα επόμενα τρία χρόνια με τον Πανσερραϊκό, γράφοντας περισσότερες από εκατό συμμετοχές σε πρωτάθλημα και κύπελλο, με καλύτερη θέση την δωδέκατη που κατέκτησε το 1974-75.Greece 1974/75 - RSSSF

Το καλοκαίρι του 1977 μεταγράφηκε στον Άρη, όπου παρέμεινε ως τον Δεκέμβριο του 1980. Με τους "κίτρινους" αγωνίστηκε σε 81 αγώνες και έπαιξε για μία και μοναδική φορά σε αγώνα ευρωπαϊκής διοργάνωσης, όταν μπήκε ως αλλαγή στον εντός έδρας αγώνα απέναντι στην Ίπσουιτς το φθινόπωρο του 1980.Aris Saloniki - Ipswich Town 3:1 (Europa League 1980/1981)

Συνέχισε στην Κόρινθο,Greece 1980/81 - RSSSF παίζοντας στην πρώτη κατηγορία ως το 1982 και συνεχίζοντας για άλλον ένα χρόνο στην Β' Εθνική.PAS Korinthos - Club profile 81/82 | TransfermarktGreece 1981/82 - RSSSF

Τις τελευταίες σεζόν της καριέρας του, ήταν ποδοσφαιριστής και προπονητής της ομάδας του Α.Ο.Π. Τριανταφυλλιάς Σερρών και άφησε την τελευταία του πνοή στο γήπεδο, σε ηλικία μόλις 31 ετών, στις 10 Μαρτίου 1985, από καρδιακή προσβολή λίγο μετά τη λήξη του νικηφόρου αγώνα της ομάδας του εναντίον της ομάδας της Δόξας Κάτω Καμήλας.Εφημερίδα Αθλητική Φωνή, Δευτέρα 11 Μαρτίου 1985 σελ. 3

Στατιστικά με τον Άρη
ΔιοργάνωσηΑγώνεςΓκολ Α' Εθνική  71  - Κύπελλο Ελλάδας  11  1 Ευρωπαϊκοί αγώνες  2  - Βαλκανικό Κύπελλο  3  - Σύνολο  87  1
</div>

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Π.Α.Σ. Κορίνθου
Κατηγορία:Επιθετικοί ποδοσφαιριστές
Κατηγορία:Έλληνες προπονητές ποδοσφαίρου